สอบถามค่ะ พอดีไปผ่าฟันคุดมาได้ 6 วันแล้ว ส่องกระจกดูตรงแผลที่เย็บเป็นสีดำคล้ำๆ มีอาการปวด แต่ปวดน้อย แบบนี้แผลจะมีการติดเชื้อไหมคะ
สวัสดีค่ะ การผ่าฟันคุดคือการทำหัตถการผ่าตัดในช่องปากอย่างหนึ่ง หลังทำอาจมีอาการปวด บวม แดงได้ใน 1-3 วันแรก หลังจากนั้นอาการจะค่อยๆน้อยลงเรื่อยๆ เลือดอาจจะไหลซึมจากแผลได้ภายใน 24 ชั่วโมงแรก ทันตแพทย์มักใช้ผ้าก๊อซสะอาดกดหยุดเลือดเอาไว้ หากเลือดหยุดไหลแล้วสามารถเอาออกเองได้โดยหลังการผ่าฟันคุดมานั้น อาจจะเห็นเป็นรอยแผลเย็บ ปวด บวมได้เล็กน้อย ซึ่งควรจะค่อยๆดีขึ้นได้เอง และควรกลับไปตัดไหมและติดตามอาการเรื่องแผลกับแพทย์ตามนัด จากที่กล่าวมาถ้าแผลเริ่มเป็นสีคล้ำๆปวดน้อยดังกล่าวมา ไม่น่าเป็นการติดเชื้อ หากติดเชื้อแผลมักปวด บวม แดง ร้อนมากขึ้นเรื่อยๆ